ΓΡΑΠΤΗ ΕΡΩΤΗΣΗ E-0519/02

υποβολή: Erik Meijer (GUE/NGL) προς την Επιτροπή

(25 Φεβρουαρίου 2002)

Θέμα: Η συνέχιση της συστηματικής πολιτικής κατά της κουρδικής γλώσσας και η εκλογή κούρδων βουλευτών στην Τουρκία

1. Γνωρίζει η Επιτροπή ότι η δημοκρατία της Τουρκίας — η οποία μέσω τροπολογίας στο Σύνταγμα, τέλος του 2001, έδωσε μεν την εντύπωση ότι θα γινόταν πλέον δεκτή η κουρδική

γλώσσα που ομιλείται από την μεγάλη πλειοψηφία του πληθυσμού στο νοτιο-ανατολικό τμήμα της χώρας — συνεχίζει να αρνείται συστηματικά τη διδασκαλία της γλώσσας αυτής, καθώς και ότι οι δεκάδες χιλιάδες φοιτητές που ζήτησαν προαιρετικό μάθημα κουρδικής κινδυνεύουν τόσο οι ίδιοι όσο και οι οικογένειές τους να απομονωθούν ή ακόμη και να φυλακισθούν ως αντίποινο τούτου·

2. Γνωρίζει επίσης η Επιτροπή ότι το HADEP (δημοκρατικό κόμμα του λαού) που είναι ισχυρό στις εν λόγω περιοχές της νοτιο-ανατολικής Τουρκίας και έχει την πλειοψηφία σε επίπεδο δημοτικής διοίκησης σε πολλές πόλεις και χωριά και το οποίο σύμφωνα με δημοσκοπήσεις,περβαίνει το όριο των 10 % που έχει ορισθεί για τις εθνικές εκλογές, απειλείται με απαγόρευση, ώστε να μην μπορέσει να γίνει επιτέλους πραγματικότητα μια πραγματική εκπροσώπηση των Κούρδων στο τουρκικό κοινοβούλιο·

3. Συμμερίζεται η Επιτροπή το φόβο ότι με το να εμποδίζει συστηματικά τη χρήση της κουρδικής γλώσσας στη διοίκηση, την εκπαίδευση και τα μέσα μαζικής ενημέρωσης, καθώς και την παρουσία στο κοινοβούλιο βουλευτών που αγωνίζονται για τα δικαιώματα της σημαντικής κουρδικής πλειοψηφίας, το τουρκικό κράτος εξακολουθεί να δίνει την εντύπωση ότι επιθυμεί να διατηρήσει τον έλεγχο των εδαφών της νοτιο-ανατολικής Τουρκίας και να μην επιδεικνύει το παραμικρό ενδιαφέρον για τους όρους διαβίωσης, την ευημερία και την ελευθερία της μεγάλης πλειοψηφίας των εκατομμυρίων προσώπων που ζουν σ'αυτές, ενθαρρύνοντας έτσι τη φυγή των κατοίκων, πολλοί από τους οποίους προσπαθούν να επιλύσουν τα προβλήματά τους μεταναστεύοντας παράνομα στα κράτη μέλη της Ευρωπαϊκής Ένωσης·

4. Κρίνει η Επιτροπή ότι θα ήταν εφικτό να αλλάξουν τη στάση τους οι δυνάμεις που κυριαρχούν σήμερα στην Τουρκία και να εφαρμόsουν βραχυπρόθεσμα μια πολιτική ισότητας των δικαιωμάτων, όπως συμβαίνει σε άλλες πολύγλωσσες χώρες, λόγου χάριν στην Ισπανία και το Βέλγιο, καθώς και προσφάτως, χάρη στη δράση της Ευρωπαϊκής Ένωσης, στη FYROM, γεγονός που θα είχε ως αποτέλεσμα να μην αισθάνεται πλέον ο κουρδικός πληθυσμός ότιφίσταται διακρίσεις και να επιθυμεί να εγκαταλείψει ως εκ τούτου την Τουρκία·

5. Είναι διατεθειμένη η Επιτροπή να διακόψει κάθε μορφή προενταξιακής βοήθειας και χρηματοδοτικής ενίσχυσης στην Τουρκία — εξαιρούμενης της έκτακτης βοήθειας σε περίπτωση φυσικής καταστροφής — καθώς και όλες τις προπαρασκευαστικές εργασίες ενόψει της ένταξης της Τουρκίας εφόσον εξακολουθεί να μηνπάρχει γλωσσική και πολιτιστική ισότητα μεταξύ Κούρδων και Τούρκων και για όσο διάστημα θα εξακολουθεί να περιορίζεται η δημοκρατία από το γεγονός ότι μη βίαια δημοκρατικά κόμματα με πολλούς οπαδούς μεταξύ του πληθυσμού δεν θα μπορούν να εκπροσωπηθούν στο Κοινοβούλιο·

Απάντηση του κ. Verheugen εξ ονόματος της Επιτροπής

(12 Απριλίου 2002)

Η Επιτροπή γνωρίζει την κατάσταση στο Νοτιοανατολικό τμήμα της χώρας καθώς και το ζήτημα της γλώσσας και την αντίδραση της τουρκικής κυβέρνησης στα αιτήματα των φοιτητών.

Όπως και το Κοινοβούλιο, η Επιτροπή παρακολουθεί από κοντά τις εξελίξεις σχετικά με τις δικαστικές διαδικασίες κατά του Halkin Demokrasi Partisi (HADEP: Δημοκρατικό κόμμα του λαού) στο Συνταγματικό Δικαστήριο. Την 1η Μαρτίου 2002, το HADEPπεράσπισε τις θέσεις του στο Συνταγματικό Δικαστήριο. Λίγο μετά, ο εισαγγελέας ζήτησε από το Δικαστήριο να παύσει η δίωξη κατά του HADEP με την αιτιολογία ότι δενπάρχουν επαρκή αποδεικτικά στοιχεία για ύπαρξη κάποιου οργανικού δεσμού μεταξύ του HADEP και του Εργατικού Κόμματος του Κουρδιστάν (PKK). Η δίκη συνεχίζεται κεκλεισμένων των θυρών ενώ η απόφαση αναμένεται να εκδοθεί προσεχώς.

Όσον αφορά την κατάσταση στο Νοτιοανατολικό τμήμα της χώρας, η κατάσταση έκτακτης ανάγκης παρατάθηκε εκ νέου το Μάρτιο 2002 στις 4 επαρχίες Diyarbakir, Hakkari, Sirnak and Tunceli. Ο ειδικός εισηγητής των Ηνωμένων Εθνών για τις εξωδικαστικές συνοπτικές και αυθαίρετες εκτελέσεις προέβη σε αυστηρές συστάσεις προς την τουρκική κυβέρνηση να εξετάσει τη δυνατότητα άρσης της κατάστασης έκτακτης ανάγκης σε όλες τις επαρχίες της χώρας(1). Ένα σχέδιο δράσης για το Ανατολικό και το Νοτιοανατολικό τμήμα της χώρας που καταστρώθηκε με πρωτοβουλία του Συμβουλίου Ασφαλείας των Ηνωμένων Εθνών, αλλά το οποίο δεν έχει ακόμη δημοσιευθεί, έχει ξεκινήσει με την έγκριση του πρωθυπουργού. Το σχέδιο αναφέρεται ότι περιλαμβάνει μέτρα σχετικά με τη δημόσια διοίκηση, την οικονομία, τηνγεία και την παιδεία. Η Επιτροπή έχει κατέπανάληψη ζητήσει πληροφορίες για από το εν λόγω σχέδιο από τις τουρκικές αρχές. Η Ένωση θέσπισε σχέδιο (47 εκατ. ευρώ) για το Νοτιοανατολικό τμήμα της χώρας με στόχο τη στήριξη της οικονομικής ανάπτυξης και τη δημιουργία θέσεων απασχόλησης για τον πληθυσμό των περιοχών αυτών

Η Επιτροπή είναι της γνώμης ότι η τουρκική κυβέρνηση πρέπει να εξασφαλίσει πολιτιστική ποικιλομορφία και να εγγυηθεί για τα πολιτιστικά δικαιώματα όλων των πολιτών ανεξαρτήτως της καταγωγής τους. Κάθε νομοθετική διάταξη η οποία εμποδίζει την άσκηση των παραπάνω δικαιωμάτων πρέπει να καταργηθεί, περιλαμβανομένων των διατάξεων στον τομέα της παιδείας. Πρόκειται για μεσοπρόθεσμη προτεραιότητα, η οποία εντοπίστηκε στο πλαίσιο της εταιρικής σχέσης προσχώρησης με την Τουρκία(2).

Η Επιτροπή θεωρεί ότι η χρηματοοικονομική συνεργασία μπορεί να συμβάλλει την προώθηση των απαραίτητων αλλαγών στην Τουρκία και ενθαρρύνει τη χώρα αυτή να τηρήσει τα κριτήρια της Κοπεγχάγης. Έτσι, δίδεται ιδιαίτερη προσοχή σε σχέδια που αφορούν την επίτευξη των πολιτικών κριτηρίων της Κοπεγχάγης στον τομέα των ανθρωπίνων δικαιωμάτων. Η Τουρκία αποτελεί χώρα επικέντρωσης στο πλαίσιο του προγράμματος 2002-2004 της Ευρωπαϊκής Πρωτοβουλίας για τα Δικαιώματα του Ανθρώπου και τη Δημοκρατία.

(1) Έγγραφο ΗΕ E/CN.4/2002/74/Add. 1, 18 Δεκεμβρίου 2001.

(2) ΕΕ L 85 της 24.3.2001.